Dolina (Kryštofovy Hamry)

Dolina (germane Dörnsdorf) estas pereinta municipo en Ĉeĥio, en Ercmontaro, kiu troviĝis en distrikto Chomutov. La municipo pereis en la 1970-aj jaroj pro kaŭzo de konstruado de akva rezervujo Přísečnice.

 Historio 
La unua skribmencio pri la vilaĝo devenas el la jaro 1431, kiam sub nomo Thierlsdorf ĝi estis konsisto de pernštejna senjorujo. En la jaro 1446 ĝi estis aĉetita al Lobkovicidoj. Al la jaro 1455 estas en la vilaĝo indikataj 24 loĝantoj, proprumantaj ĉi tie domon  kaj pecon de grundo. En la ĉirkaŭaĵo de la vilaĝo estis multe da arĝentaj minejoj, kie la subuloj laboris. Dum tridekjara milito la minejoj estis inundigitaj. En la 18-a jarcento la kinejoj estis deakvigitaj, sed provo pri renovigo de la minado finis malsukcese. La loĝantoj poste komencis okupiĝi per produkto de puntoj kaj pozamentoj. En la jaro 1764 estis konstruita kapelo de sankta Francisko el Asizo.

En la jaro 1813 la vilaĝo tre suferis pro sekvoj de napoleonaj militoj. En la jaro 1850 poste Dolina fariĝis memstara municipo. En la jaro 1876 estis konstruita lernejo, en la jaro 1895 estis konsekrita tombejo. Ekde la jaro 1899 funkciis en Dolina poŝta ofico. En la jaro 1907 estis en la vilaĝo establita lernejo por instruado de punta metio. La municipo estis germanlingva, la unuaj ĉeĥoj ĉi tie komenciĝis ekloĝi nur en periodo inter la mondaj militoj. Tiam ankaŭ komencis nombro de loĝantoj iom post iom sinki. La kialo estis evidente malfacilaj vivkondiĉoj. En la 1950-aj jaroj la municipo suferin pro manko de trinkakvo kaj pro pluaj problemoj. Tiam estis ankaŭ deŝiritaj kelkaj jam neloĝataj domoj. En la jaro 1960 Dolina fariĝis domaro de Přísečnice.

La vilaĝo en konekso kun konstruado de la akva rezervujo Přísečnice venis en ŝirman zonon de trinkakvo. En la jaro 1979 ĝi estis tial administre nuligita kaj detruita.

 Loĝantaro 

+ Evoluo de nombro de loĝantoj kaj domoj 1869  1880  1890  1900  1910  1921  1930  1950  1961  1970 Loĝantoj 765  749  817  1 005  1 141  843  841  84  70  37 Domoj 106  128  131  144  149  146  154  160  .  9

 Memorindaĵoj 
Laŭlonge laŭ ŝoseo proksime de renovigita monumento al viktimoj de la unua mondmilito situadis malfrue baroka preĝejo de sankta Francisko el Asizo el la jaro 1763. En la vilaĝo estadis krom ĝi ĉe vojo ĝis Mezilesí ankoraŭ tombeja kapelo.

Pluaj fotoj

Eksteraj ligiloj
 Dolina sur paĝaro Zaniklé obce a objekty po roce 1945

Kategorio:Kryštofovy Hamry
Kategorio:Pereintaj setlejoj en distrikto Chomutov
Kategorio:Pereintaj setlejoj en Ercmontaro en Ĉeĥio
Kategorio:Přísečnice
Kategorio:Katastraj teritorioj en Regiono Ústí nad Labem